# Nordbau 2017: koncerns Wirtgen Group ir celmlauzis ceļu un minerālu ieguves tehnoloģijās

Koncerns Wirtgen Group, kam pieder produktu zīmoli Wirtgen, Vögele, Hamm, Kleemann un Benninghoven, Neiminsterē (stendā F-Nord-245, Kieler Strasse) izrādīs vadošās tehnoloģijas visā ceļu būves procesa ķēdē. Savu debiju gadatirgū piedzīvos arī mobilā sijāšanas iekārta Kleemann MOBISCREEN MS 702.

**Wirtgen: aukstās frēzēšanas tehnika – risinājumi visiem izmantošanas veidiem**

Wirtgen kā tirgus līderis piedāvā nozarē visplašāko aukstās frēzēšanas tehnikas klāstu. Klientu izvēlei ir pieejami vairāk nekā 30 mašīnu veidi, turklāt katram no tiem ir pieejami dažādi frēzēšanas darba platuma varianti. Ir pieejams plašs piedāvājuma klāsts no mazām frēzēm ar 45 kW jaudu un kompaktām frēzēšanas mašīnām ar motora jaudu no 257 kW līdz 298 kW līdz pat lielajām frēzēm no augstākās veiktspējas klases ar jaudu līdz 753 kW. Tas nozīmē, ka klienti var izvēlēties progresīvas mašīnas un tehnoloģijas visām ceļu uzturēšanas vajadzībām. Neiminsterē frēzēšanas mašīnu eksperts apmeklētāju apskatei piedāvās W 50 Ri. Tāpat kā visiem mazo frēžu modeļiem, arī W 50 Ri izcilākā iezīme ir jaunā vadības koncepcija, kas ievērojami paātrina darbu, pateicoties vairākām jaunām un automatizētām funkcijām.

**Vögele: inovatīvais kāpurķēžu asfalta ieklājējs SUPER 1800-3i**

Vögele SUPER 1800 klase ir leģendāra. Neviens cits asfalta ieklājējs visā pasaulē nav tik populārs profesionālo ceļu būvnieku vidū. Tā izstrādē īpaša uzmanība tika pievērsta arī ekoloģiskajiem, ekonomiskajiem un ergonomikas aspektiem. Piemēram, Vögele EcoPlus pakotne ievērojami samazina gan degvielas patēriņu, gan trokšņa līmeni. ErgoPlus vadības sistēma tagad ir uzlabota līdz ErgoPlus 3 un piedāvā vairākus jaunus ergonomiskos un funkcionālos jauninājumus Dash 3 paaudzei. Ieklājēja operatora konsole ir aprīkota ar lielu četru krāsu displeju, kas nodrošina izcilu pārskatāmību pat slikta apgaismojuma apstākļos. Turklāt darbu ar ieklājēju vēl vairāk atvieglo AutoSet Plus funkcija un PaveDock palīgsistēma. Tā kā ieklājēja darba platums ir 10 m un pašas mašīnas garums vien 6 m, tas viegli tiek galā gan ar autoceļu projektiem, lauku ceļiem un lielu platību noklāšanu, gan ar šauriem rotācijas apļiem.

**Hamm: vieda sablīvēšanas tehnoloģija un vienkārša vadība**

Hamm kā pionieris un tehnoloģiju līderis piedāvā līdz šim plašāko veltņu klāstu asfalta un grunts sablīvēšanai. Hamm veltņi ne tikai izceļas ar augstu sablīvēšanas veiktspēju un izcilām vadības īpašībām, bet arī slavēti to intuitīvās, vienkāršās un ergonomiskās darbības un lieliskās pārredzamības dēļ. Jāpiemin arī viedās sablīvēšanas tehnoloģijas, piemēram, oscilācija asfalta un grunts sablīvēšanai, kā arī jaunas piedziņas sistēmas, piemēram, videi draudzīgā hibrīdpiedziņa. Tirgū unikāla ir arī inovatīvā Easy Drive vadības koncepcija: būtiska sastāvdaļa ērtai, drošai un vienkāršai vadībai. Šī koncepcija ir ieviesta visās produktu sērijās un nodrošina vienotu vadību visiem Hamm tandēma veltņiem un blīvētājiem, tostarp pilnpiedziņas vadības tandēma veltnim DV+ 90i, kas būs apskatāms Nordbau.

Asfalta blīvēšanai Hamm piedāvā arī HD+ sērijas (7-14 t) un HD CompactLine sērijas (1,5-4,5 t) šarnīru vadības tandēma veltņus, kā arī dažādus pneimatisko riepu veltņus (4-28 t). Papildus 3000. sērijas (10-25 t) un H sērijas (11-25 t) blīvētājiem Hamm grunts blīvēšanas tehnikas klāstā ir iekļauta arī kompakto modeļu sērija: H CompactLine (5-7 t). Grunts blīvētāju klāstu noslēdz H 25i VC blīvētājs ar VC drupinātāju, kas vienā piegājienā var sadrupināt un saspiest cietus materiālus.

**Kleemann: kompaktas sijāšanas un drupināšanas iekārtas daudzpusīgai izmantošanai**

Kleemann piedāvās apskatei veselas divas EVO sērijas mašīnas ar izcilām transportēšanas īpašībām, pārsteidzošu daudzpusību un augstu veiktspēju. Jaunākais Gepingenes uzņēmuma izstrādājums ir divu līmeņu sijāšanas mašīna MS 702 EVO. Augšējā līmenī ir 7 m² plaša sijāšanas virsma, kuras ražīgums ir 350 tonnas stundā. Visām sastāvdaļām var viegli piekļūt no zemes vai darba platformām. Tādējādi apakšējam līmenim ir viegli piekļūt, kad galvenais izlādēšanas konveijers ir nolaists, kas atvieglo sijāšanas virsmas nomaiņu. Iekārta tiek vadīta ar skārienpaneli un tālvadības pulti. Tas nozīmē, ka visas iekārtas funkcijas ir viegli uzraudzīt un kontrolēt. Intuitīva vadības sistēma ir arī mobilajam žokļu drupinātājam MOBICAT MC 100 R EVO, kura kompaktie izmēri padara to par ideālo izvēli lietošanai mainīgā darba vidē. Tas izceļas ar iespaidīgu ražīgumu – 200 tonnas stundā.

**Benninghoven: mastikas asfalta tehnoloģija – viss no viena piegādātāja**

No ražošanas un uzglabāšanas līdz pat transportēšanai – Benninghoven piedāvā visu mastikas asfaltam nepieciešamo tehnoloģiju. GKL tipa mobilie maisītāji ar horizontālu maisīšanas vārpstu un hidraulisku vai elektrisku tiešo piedziņu ir ideāli piemēroti viendabīgas masas iegūšanai un optimālai sajaukšanai transportēšanas laikā. To ietilpība ir 5, 7,5 un 10 m³. Tas atbilst 12, 18 vai 24 t mastikas asfalta ar blīvumu 2,4 t/m³.

To kompaktais dizains ir piemērots gan mobilai, gan stacionārai izmantošanai. Šajā ziņā ir pieejami ļoti plaši uzstādījumi: pilna piekabe, tandēma piekabe, puspiekabe, šasija ar āķi un nolaižamu platformu, maināms rāmis vai individuāli pielāgoti risinājumi. Nordbau gadatirgū Benninghoven izrādīs GKL Hydraulic 5. Šis svara ziņā optimizētais asfalta maisītājs ir aprīkots ar pilnībā automatizētu eļļas degli un uzstāda jaunus standartus vadāmības, kontroles, ergonomiska dizaina, pieejamības un darba drošības ziņā. Nepārtraukta temperatūras uzraudzība garantē konsekventi augstu maisījuma kvalitāti un aizsargā perifēro aprīkojumu. Augstas viskozitātes mastikas asfalta maisītāja īpaši iespaidīgais griezes moments ir vēl viena pieminēšanas cienīga iezīme.

**Fotoattēli**

|  |  |
| --- | --- |
|  | W\_photo\_W50Ri\_01483\_HI Wirtgen mazās frēzes W 50 Ri iekraušanas sistēmas RAP nodrošina maksimālu funkcionalitāti. Lielais šarnīra leņķis, praktiskais savienojums ar ātras atlaišanas mehānismu un hidrauliski vadāmais salokāmais konveijers ievērojami atvieglo darba procesu. |

|  |  |
| --- | --- |
|  | V\_1109\_012 SUPER 1800-3i kā kāpurķēžu asfalta ieklājējs ar augstāko veiktspēju klasē aptver ārkārtīgi plašas izmantošanas iespējas. Tā kā ieklājēja maksimālais darba platums ir 10 m un pašas mašīnas garums tikai 6 m, Vögele vienlīdz labi tiek galā ar darbiem gan uz autoceļiem, gan uz šauriem rotācijas apļiem. |

|  |  |
| --- | --- |
|  | Hamm AG produktu klāsts Hamm AG produktu klāsts aptver 240 dažādus veltņu veidus, tostarp modeļus asfalta un grunts sablīvēšanai, un to svars ir no 1,5 t līdz 28 t. |
|  | **MS702EVO**  Jaunā divu līmeņu sijāšanas mašīna MS 702 EVO ir izstrādāta, lai apvienotu daudzpusīgu izmantošanu un augstu veiktspēju. |
|  | GKL HydraulicBenninghoven mastikas asfalta maisītājs ar hidraulisku tiešo piedziņu uzstāda jaunus standartus vadāmības, kontroles, ergonomiska dizaina, pieejamības un darba drošības ziņā. |

*Piezīme: Šie fotoattēli ir izmantoti vienīgi priekšskatīšanas mērķiem. Publikācijām lūdzam izmantot fotoattēlus ar 300 dpi izšķirtspēju, kurus varat lejupielādēt Wirtgen GmbH /Wirtgen Group koncerna tīmekļa vietnēs.*

|  |  |
| --- | --- |
| PAPILDU INFORMĀCIJU  IESPĒJAMS SAŅEMT:  WIRTGEN GROUP  Corporate Communications  Michaela Adams, Mario Linnemann  Reinhard-Wirtgen-Straße 2  53578 Windhagen  Deutschland  Tālrunis: +49 (0) 2645 131 – 4510  Fakss +49 (0) 2645 131 – 499  E-pasts: presse@wirtgen.com  www.wirtgen-group.com |  |